**210810**

**Мәселелерді шешудің үш жолы**

***Мылжың өз тілімен семсердей шағар,***

***Дана өз тілімен жанның жарасын сауықтырар.***

***(Нақыл сөздер 12:18)***

Жамиланың бастығы қаладан тыс жерде еді, сондықтан Жамила өзі жұмыс істейтін мейрамхананың асханасының азық-түлігін түгендеп, тексеріп отырды. Ол, мейрамхананың басқа бөлігін басқаратын Лаураға, бірден 160 жұмыртқа керек екенін, әйтпесе аспаздар сол күні тамақтарды істей алмайтынын мәтіндік хабарлама арқылы жазып жіберді. Жамиланың осылай кенеттен талап еткені, Лаураға кішкене ұнамай қалды, сондықтан ол оған ренжіп қалады. Енді, Жамила бұл мәселені қалай шеше алады?

Біріншіден, Жамила бұл жағдайды елемей, ол өздігінен шешіледі деп үміттене алатын еді. Ол ешқандай жамандық жасап тұрған жоқ қой. Екіншіден, ол Лаурамен сөйлесуден қашып, мүмкіндігінше Лаурамен ешқандай байланысқа түспеуге тырыса алатын еді. Үшіншіден, Лаурамен бетпе-бет кездесіп, онымен сөйлесіп, мәселені бірден шеше алатын еді.

Жамила, Лаураны өте жақсы білетін адаммен сөйлеседі, ақырында, өз тәккапарлығын ұмытып, Лаурамен бетпе-бет кездесуді шешті. Алдымен Жәмила одан кешірім сұрап: «Мен сені ренжіткенімді білемін, кешірші. Мен мұны қаламадым». Лаура бірден жібіп: «Сен мені өз жұмысымды қалай жасау керектігін білмейтіндей сезіндірдің», - деді.

Әйелдердің екеуі де бір-бірінен қашпай, бір-бірімен ашық сөйлесе алды, сонымен қатар, олар бір-біріне қалай құрмет көрсету керектігін түсінді. Егер Жәмила шешудің осындай ең ыңғайсыз тактикасын таңдамаған болса, олар реніш сезімінде қала беретін еді.

Қиындыққа тап болғанда, сізде даналық пен жұмсақ жүрек болсын деп мінажат етіңіз. Ақылды, дана түрде мәселелерді шешу - сіздің басқа адамдармен қарым-қатынасыңызды өзгертеді.